is is is is ast is is cs is is is nb is is is is is is is nb is is is is is is is is is is is is is is is id is is ceb sv is en is en sv is is pt is vi is is is is es is is is hbs_lat de de is en is pt is vi is pt is is is vi is is is is is is ast is cs ceb is sv is sv is is is pt is is is hbs_lat pt pt vi is is is is es is is ast is is cs hbs_lat ceb is is is nb is is is is is is en is da is es
Bankaráð hefur yfirumsjón með því að starfsemi bankans sé í samræmi við lög, reglugerðir og samþykktir sem um fjármálastarfsemi gilda. Bankaráð mótar almenna stefnu bankans og skal annast um að skipulag og starfsemi bankans sé jafnan í réttu horfi.
Bankaráð skal einnig hafa með höndum almennt eftirlit með rekstri bankans og gæta þess að nægilegt eftirlit sé haft með bókhaldi og meðferð fjármuna bankans.
Bankaráð ber meginábyrgð á rekstri bankans þar sem það fer með æðsta vald í málefnum bankans á milli hluthafafunda. Bankaráð ber ábyrgð á starfsemi bankans, m.a. á að samþykkja og hafa eftirlit með innleiðingu á stefnumótun, áhættustefnu, stjórnarháttum og gildum. Bankaráð fylgist jafnframt með störfum bankastjóra.
Bankaráð skal vera þannig samsett að því sé kleift að sinna málefnum bankans af skilvirkni og heilindum. Bankaráðsmenn skulu á starfstíma sínum vera hæfir til að sinna starfa sínum. Þeir skulu hafa fullan skilning á hlutverki sínu að því er varðar stjórnskipulag bankans og vera færir um að leggja hlutlægt og skynsamlegt mat á þá starfsemi sem fram fer í bankanum.
Bankaráð skal leitast við að eiga reglulega umræður um hvernig það hyggst haga störfum sínum, hvar áherslur skuli liggja, hvaða samskipta og verklagsreglur skuli hafðar í heiðri og hver helstu markmiðin með starfi bankaráðs séu.
Meirihluti bankaráðsmanna skal vera óháður félaginu og daglegum stjórnendum þess. Að minnsta kosti tveir bankaráðsmenn skulu jafnframt vera óháðir stórum hluthöfum félagsins.
Innra eftirlit og áhættustýring
Bankaráð ber ábyrgð á því að koma á fót virku kerfi innra eftirlits. Í því felst m.a. að fyrirkomulag innra eftirlits sé formlegt, skjalfest og að virkni þess sé reglubundið sannreynd. Bankaráð og bankastjóri skulu taka mið af niðurstöðum Innri endurskoðunar, ytri endurskoðanda bankans, regluvarðar, Áhættustýringu og annarra deilda hans sem sjá um innra eftirlit.
Þar sem Landsbankinn er móðurfélag í samstæðu Landsbankans hf. ber bankaráð ábyrgð á því að tryggja fullnægjandi stjórnarhætti á samstæðugrunni og enn fremur ábyrgð á því að tryggja viðhafðir séu stjórnarhætti í ljósi skipulags, starfsemi og áhættu samstæðunnar og einstakra félaga innan hennar.
Stefna um innra eftirlit Landsbankans
Bankaráð setur sér skriflegar starfsreglur þar sem fjallað er nánar um hlutverk og framkvæmd starfa bankaráðs. Bankaráð skilgreinir jafnframt viðeigandi leiðbeiningar um stjórnarhætti að því er varðar störf bankaráðs og sér til þess að þeim meginreglum sé fylgt og þær endurskoðaðar í því skyni að endurbæta þær.
Bankaráð metur árlega störf sín, stærð, samsetningu, verklag og starfshætti, svo og frammistöðu bankastjóra og þróun bankans með tilliti til þess sem betur má fara.
Siðferði og samfélagsleg ábyrgð
Landsbankinn setur sér, stjórnendum og starfsmönnum skriflegar reglur um siðferði og samfélagslega ábyrgð bankans.
Samskipti bankaráðs við hluthafa eiga að einkennast af hreinskilni, vera skýr og samræmd.
Stefna um sölu eigna
Fyrirtæki í eigu bankans
Hafðu samband - 410 4000 - info@landsbankinn.is
Þjónustuverið er opið virka daga 9-17. Afgreiðslutími útibúa. Hraðbankar.
Opið virka daga 9-17
Útibú og afgreiðslur Hraðbankar Vextir Verðskrá
Landsbankinn hf. Austurstræti 11, 155 Reykjavík, Kt. 471008-0280Swift: NBIIISRE